CELEX: 62020CN0395
Language: da
Date: 2020-08-19 00:00:00
Title: Sag C-395/20: Anmodning om præjudiciel afgørelse indgivet af Landgericht Düsseldorf (Tyskland) den 19. august 2020 — EP og GM mod Corendon Airlines Turistik Hava Tasimacilik A.S.

23.11.2020   
            
            
               DA
            
            
               Den Europæiske Unions Tidende
            
            
               C 399/23
            
         
      Anmodning om præjudiciel afgørelse indgivet af Landgericht Düsseldorf (Tyskland) den 19. august 2020 — EP og GM mod Corendon Airlines Turistik Hava Tasimacilik A.S.
      (Sag C-395/20)
      (2020/C 399/33)
      Processprog: tysk
      
         Den forelæggende ret
      
      Landgericht Düsseldorf
      
         Parter i hovedsagen
      
      
         Sagsøgere: EP og GM
      
         Sagsøgt: Corendon Airlines Turistik Hava Tasimacilik A.S.
      
         Præjudicielle spørgsmål
      
      
                  1)
               
               
                  Foreligger der en aflysning af en flyvning som omhandlet i artikel 2, litra l), og artikel 5, stk. 1, i forordning (EF) nr. 261/2004 (1), når det transporterende luftfartsselskab flytter en flyvning, der er booket som del af en pakkerejse og har planmæssig afgang kl. 13:20 (LT), til kl. 16:10 (LT) samme dag?
               
            
                  2)
               
               
                  Udgør meddelelsen ni dage før rejsens begyndelse om flytning af en flyvning fra kl. 13:20 (LT) til kl. 16:10 (LT) samme dag et tilbud om omlægning af rejsen som omhandlet i artikel 5, stk. 1, litra c), nr. ii) i forordning nr. 261/2004, og i bekræftende fald, skal dette tilbud opfylde betingelserne i artikel 5, stk. 1, litra a), og artikel 8, stk. 1, i nævnte forordning.
               
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT 2004, L 46 af 17.2.2004, s. 1).